laion/Wikipedia-Exotic huggingface dataset:
הנחת אוילר-ברנולי

הנחת אוילר-ברנולי, הנקראת על שם דניאל ברנולי ולאונרד אוילר, היא הנחה פיזיקלית הטוענת כי בכפיפה סימטרית של קורות, חתך מישורי וניצב לציר הקורה לפני הכפיפה יישאר מישורי וניצב לציר הקורה גם בעת הכפיפה. הנחה זו תקפה אם אורך הקורה גדול משמעותית מרוחבה. תאונה של מטוס בואינג התרחשה מכיוון שתנאי זה לא התקיים: פין החיזוק של אחד המנועים נסדק וגרם לנפילת המנוע. חקירה בנושא העלתה כי השימוש בהנחה היה מוטעה מכיוון שיחס ממדי הפין היו 1:1.5. בתורת הכפיפה של לוחות, הנחה מקבילה לתנאי ברנולי-אוילר היא הנחת קירכהוף-לאב (Love). להלן פיתוח משוואת אוילר-ברנולי, כמתואר באיור. העיבור בציר c-c יחסית לציר הנייטרלי הוא:   d x = ρ d θ   ⇒ ϵ x , c c = ϵ x , y = ( ρ − h ) d θ − ρ d θ ρ d θ = − y ρ {\displaystyle \ dx=\rho d\theta \ \Rightarrow \qquad \epsilon _{x,cc}=\epsilon _{x,y}={\frac {(\rho -h)d\theta -\rho d\theta }{\rho d\theta }}=-{y \over \rho }} מחוק הוק:   ϵ x = σ x E − ν σ y E − ν σ z E {\displaystyle \ \epsilon _{x}={\sigma _{x} \over E}-{\nu \sigma _{y} \over E}-{\nu \sigma _{z} \over E}} המאמצים בכיוונים y,z זניחים יחסית למאמץ בכיוון x ולכן:   σ x ≈ E ϵ x = − E y ρ {\displaystyle \ \sigma _{x}\approx E\epsilon _{x}=-{Ey \over \rho }} נגדיר את המומנט ואת כיוונו יחסית לציר הנייטרלי:   M ( x ) = − ∫ A y σ x d A = E ρ ∫ A y 2 d A = E I ρ {\displaystyle \ M(x)=-\int _{A}y\sigma _{x}dA={E \over \rho }\int _{A}y^{2}dA={EI \over \rho }} אם נציב תוצאה זו בחוק הוק נקבל:   σ x = − M y I {\displaystyle \ \sigma _{x}=-{My \over I}} כלומר כאשר הקורה אחידה, המאמץ עקב כפיפה לא תלוי בחומר. כעת נרצה למצוא את משוואת השקיעה w של הקורה. נשתמש בקשרים שקיבלנו על מנת לבטא את העקמומיות המקומית של הקורה:   1 ρ = M E I {\displaystyle \ {1 \over \rho }={M \over EI}} באמצעות גאומטריה דיפרנציאלית ניתן להראות כי מתקיים:   1 ρ ( x ) = w ″ ( x ) ( 1 + [ w ′ ( x ) ] 2 ) 3 / 2 {\displaystyle \ {1 \over \rho (x)}={\frac {w''(x)}{\left(1+[w'(x)]^{2}\right)^{3/2}}}} כאשר מדובר בדפורמציות קטנות, ניתן להניח   [ w ′ ( x ) ] 2 ≪ 1 {\displaystyle \ [w'(x)]^{2}\ll 1} ואז:   1 ρ = M E I = w ″ ( x ) {\displaystyle \ {1 \over \rho }={M \over EI}=w''(x)} חוק הוק מדיה וקבצים בנושא הנחת אוילר-ברנולי בוויקישיתוף ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
רמיל גולייב

רמיל אלדר אוגלו גולייב (באזרית: Ramil Eldar oğlu Quliyev; נולד ב-29 במאי 1990) הוא אצן אזרי שמייצג את טורקיה, אלוף העולם (לונדון 2017) ואלוף אירופה (ברלין 2018) בריצת 200 מטר ובכך זכה להיות אלוף העולם הראשון באתלטיקה מטורקיה. גולייב נולד וגדל בבאקו. הוא התאמן בהדרכת אביו עד למותו מהתקף לב בשנת 2010. באולימפיאדת בייג'ינג (2008) סיים גולייב במקום 21 בריצת 200 מטר בשיא אזרבייג'ן חדש של 20.66 שניות. באוניברסיאדה שנערכה בבלגרד, סרביה ביולי 2009 זכה גולייב במדליית זהב בריצת 200 מטר בשיא אזרבייג'ן חדש של 20.04 שניות. חודש לאחר מכן, באליפות העולם שנערכה בברלין, גרמניה באוגוסט הוא סיים במקום שביעי בריצת 200 מטר בתוצאה של 20.61 שניות. בשלב חצי הגמר הוא קבע תוצאה של 20.28 שניות. באליפות העולם שנערכה בבייג'ינג באוגוסט 2015 סיים גולייב במקום שישי בריצת 200 מטר בתוצאה של 20.11 שניות, בשלב המוקדמות הוא קבע שיא טורקי חדש של 20.01 שניות ועלה ראשון לשלב חצי הגמר. שבועיים לאחר מכן, בתחרות שנערכה בזגרב, קרואטיה ב-8 בספטמבר הוא קבע בריצת 200 מטר שיא תחרות ושיא אישי חדש של 19.88 שניות. באליפות אירופה שנערכה באמסטרדם ביולי 2016 זכה גולייב במדליית כסף בריצת 200 מטר בתוצאה של 20.51 שניות, אחרי ברונו אורטלנו מספרד (20.45 שניות) ולפני דניאל טלבוט מבריטניה (20.56 שניות). באולימפיאדת ריו דה ז'ניירו (2016) הוא סיים במקום שמיני בריצת 200 מטר בתוצאה של 20.49 שניות, בשלב חצי הגמר הוא קבע תוצאה של 20.09 שניות. בתחרות שנערכה בבורסה ב-6 ביולי 2017 קבע גולייב בריצת 100 מטר שיא אישי חדש של 9.97 שניות. חודש לאחר מכן, באליפות העולם שנערכה בלונדון באוגוסט 2017 הוא זכה במדליית זהב בריצת 200 מטר בתוצאה של 20.09 שניות, לפני וייד ואן ניקרק מדרום אפריקה (20.11 שניות) וג'רים ריצ'רדס מטרינידד וטובגו (20.11 שניות). באליפות אירופה שנערכה בברלין באוגוסט 2018 הוא זכה במדליית זהב בריצת 200 מטר בשיא אישי ובשיא אליפות חדש של 19.76 שניות, לפני נתניאל מיטשל בלייק מבריטניה (20.04 שניות) ואלכס וילסון משווייץ (20.04 שניות). ריצת 60 מטר: 6.58 שניות (2012) ריצת 100 מטר: 9.97 שניות (2017) ריצת 200 מטר: 19.76 שניות (2018) ריצת 300 מטר: 32.61 שניות (2016) מדיה וקבצים בנושא רמיל גולייב בוויקישיתוף רמיל גולייב, ברשת החברתית פייסבוק רמיל גולייב, ברשת החברתית אינסטגרם רמיל גולייב, באתר הוועד האולימפי הבין-לאומי רמיל גולייב, באתר olympedia.org רמיל גולייב, באתר התאחדות האתלטיקה הבין-לאומית רמיל גולייב, באתר ליגת היהלום רמיל גולייב, באתר Track and Field (גברים)
וסטפורט

האם התכוונתם ל... וסטפורט (קונטיקט) – עיירה במדינת קונטיקט בארצות הברית. וסטפורט (מסצ'וסטס) – עיירה במדינת מסצ'וסטס בארצות הברית. וסטפורט (אירלנד) – עיירה באירלנד. וסטפורט (ניו זילנד) – עיירה בניו זילנד. וסטפורט (אמסטרדם) (Westpoort) - אחד מרובעי העיר אמסטרדם בהולנד. וסטפורט (קנזס סיטי) – שכונה בעיר קנזס סיטי במדינת מיזורי בארצות הברית.
שלמה גרסיאן-חן

רבי שלמה בן משה גרסיאן (גרציאן) - חן (נפטר בשנת ה'ס"ז, 1307) היה רב ודיין יהודי בברצלונה שבספרד שחי בתקופת הראשונים. רבי שלמה היה גם שופט שקיבל הכרה מטעם מלכות ספרד. על פי מחקרו של יצחק בער, מינה אותו המלך פדרו השלישי בה'נ"א (1291) לשפוט עם הרשב"א במספר ערכאות. נודע גם כמי שחתום יחד עם חברי בית דינו של הרשב"א, על החרם הנודע שעשו כנגד לימוד פילוסופיה לבחורים מתחת לגיל 25 למשך 50 שנה. בעת הפולמוס הסוער שקדם לחרם, בין הרשב"א ואבא מרי הירחי לחכמי פרובנס אודות לימוד הפילוסופיה, היה רבי שלמה מי שניסה לפשר בין הצדדים, אך לא הצליח בכך. רבי שלמה היה מאבות משפחת חן שכונו "הנשיאים" בספרד וצאצא לראשי הגולה בבבל. מצאצאי רבי יהודה בן ברזילי הברצלוני וקרוב משפחתם של זרחיה חן ורבי שאלתיאל חן. מצבתו מצויה כיום במוזיאון בברצלונה, לאחר שבית הקברות העתיק חולל. אבני חן - תולדות משפחת חן לדורותיה, פרק ד', ה'תשע"ה, הוצאת ספרים קה"ת, שניאור זלמן ברגר ואליעזר ליין.
ג'פרי וול

ג'פרי ב. וול (באנגלית: Jeff Wall; נולד ב-21 באוגוסט 1969) הוא משפטן אמריקאי המכהן המשנה לפרקליט המדינה של ארצות הברית וכפרקליט בפועל של ארצות הברית. קודם לשירותו הממשלתי, וול שימש כשותף בחברת סאליבן וקרומוול המעניקה ייעוץ משפטי מגוון. את התמחותו המשפטית עשה וול כעוזר לשופט בית המשפט העליון, קלרנס תומאס, בין השנים 2004-2005, וטען בעשרה מקרים בפני בית המשפט העליון של ארצות הברית. וול נקרא "כוכב עולה" על פי האתר "חוק 360" על הופעותיו במתן פיצויים בגין תביעות פטנט. וול טען בשם ארצות הברית בערעור שהגישה ממשלת ארצות הברית בתיק הוואי נ' טראמפ (אנ') מול בית המשפט הפדרלי התשיעי לערעורים של ארצות הברית בבית המשפט ויליאם קנזו נקמורה (אנ') בסיאטל, וושינגטון.
קורטה (פירושונים)

האם התכוונתם ל... קורטה (Curta) - שם של מכונת חישוב מכנית. קורטה (כדורגלן) (Curta) - כדורגלן קטלאני-ספרדי. ז'ואאו קורטה-ריאל (Corte-Real) - מגלה ארצות פורטוגזי. אלסנדרו מונטי דלה קורטה (Monti Della Corte) - היסטוריון איטלקי. קורטה סקוט קינג (Coretta) - פעילת זכויות אדם אפרו-אמריקאית, אשתו של מרטין לותר קינג. קורטה (Corte) - השם הצרפתי של העיר קורטי בקורסיקה שבצרפת. כורתה – כפר נטוש בדרום אוסטיה. קורטה (סארי) (אנ') – פריט לבוש מהודו. ראו גם קורט
עדנאן אל-חמדאני

עדנאן חוסיין אל-חמדאני (בערבית: عدنان الحمداني; 1940 – 1979) היה פוליטיקאי עיראקי חבר מפלגת הבעת' וסגן ראש ממשלת עיראק. הוצא להורג ב-1979 לאחר שהואשם כי עמד בראש הפיכה בתכנון סוריה כנגד שלטונו החדש של סדאם חוסיין. בן למשפחה שיעית וחברו הקרוב של סדאם חוסיין, עם ההפיכה של מפלגת הבעת' ב-1968 התמנה לתפקיד בכיר במערך הפקת הנפט הלאומי של עיראק, ב-1970 ניהל את משרד הנשיא וב-1972 השלים את מהלך הלאמת תעשיית הנפט העיראקית. מ-1977 נטל חלק במועצת פיקוד המהפכה, שהנהיגה את המדינה, וב-1978 התמנה כסגן ראש הממשלה. בסוף 1979 לאחר שסדאם חוסיין תפס את השלטון, נפל עדנאן למרות ידידותו רבת השנים עם סדאם, קרבן לטיהורים הפנימיים בשלטון, הוא הואשם שעמד בראש התארגנות שלוותה בידי מפלגת הבעת' הסורית היריבה, להחלפת השלטון בעיראק. יחד עם חבריו נידון למוות, הם נאלצו לבצע ביקורת עצמית למול מצלמות הטלוויזיה העיראקית הממלכתית ששידרה את הדברים מאוחר יותר. והוצאו להורג. הפצצה האיסלאמית, מאנגלית: דפנה לוי, ירושלים: אדם, 1982, עמ' 219 (המהדורה העברית של Weissman, Stephen ‘Steve’; Krosney, Herbert (1981), The Islamic bomb: the nuclear threat to Israel and the Middle East, New York, NY: Times Books. ISBN 978-0-8129-0978-4).
דניל ליסנקו

דניל ליסנקו (ברוסית: Данил Сергеевич Лысенко; נולד ב-19 במאי 1997) הוא אתלט רוסי המתחרה בקפיצה לגובה, סגן אלוף העולם (לונדון 2017), אלוף העולם באולם (ברמינגהאם 2018) וזוכה מדליית זהב באולימפיאדת הנוער נאנג'ינג (2014). לינסקו סיים במקום החמישי באליפות אירופה עד גיל 19 שנערכה בשוודיה ב-2015, בתוצאה של 2.17 מטר. באולימפיאדת הנוער נאנג'ינג (2014) זכה במדליית זהב בתוצאה של 2.20 מטר. באליפות העולם עד גיל 19 באותה שנה סיים במקום השישי בתוצאה של 2.22 מטר. ב-2016 זכה במדליית כסף באליפות רוסיה באתלטיקה ובמדליית ארד באליפות רוסיה באתלטיקה באולם. ביוני 2017 קבע שיא אישי של 2.34 מטר במהלך תחרות בסרנסק. ביולי זכה במדליית זהב באליפות רוסיה בתוצאה של 2.32 מטר. באליפות העולם באתלטיקה 2017 התחרה כעצמאי לאחר השעיית רוסיה מתחרויות בינלאומיות. הוא זכה במדליית כסף בתוצאה של 2.32 מטר לאחר המנצח מועתז עיסא בראשים. באוגוסט 2017 קבע שיא אישי של 2.38 מטר בתחרות בגרמניה. בינואר 2018 קבע שיא אישי באולם של 2.37 מטר בנהלך תחרות בהוסטופצ'ה שבצ'כיה. באליפות העולם באתלטיקה באולם 2018 זכה במדליית זהב בתוצאה של 2.36 מטר. בולי 2018 זכה בתחרות ליגת היהלום במונקו בשיא אישי של 2.40 מטר. באוגוסט 2018 הודיעה התאחדות האתלטיקה הבינלאומית כי היא לא תאפשר לו יותר להתחרות כספורטאי עצמאי, מאחר שלא סיפק מידע הנדרש על פי תקנות האנטי-סימום. ביולי 2021 הושעה על ידי התאחדות האתלטיקה הבינלאומית לתקופה של שש שנים. הוא המשיך להתחרות ברוסיה. מדיה וקבצים בנושא דניל ליסנקו בוויקישיתוף דניל ליסנקו, ברשת החברתית אינסטגרם דניל ליסנקו, באתר הוועד האולימפי הבין-לאומי דניל ליסנקו, באתר olympedia.org דניל ליסנקו, באתר התאחדות האתלטיקה הבין-לאומית תוצאות התחרות Russian Danil Lysenko stripped of neutral athlete status, יורוספורט, 3 באוגוסט 2018
הדס גרינברג

הדס גרינברג (נולדה ב-8 בנובמבר 1983) היא עיתונאית ישראלית המשמשת ככתבת פלילים בערוץ כאן 11. קודם לכן שימשה בעבר כשדרנית קווים, מגישה, ושדרנית ספורט. בנובמבר 2017 הצטרפה למערכת החדשות של התאגיד כאן והחל מספטמבר 2018 משמשת כתבת פלילים ומשפט באזור השרון, השפלה וגוש דן. גרינברג נולדה וגדלה בקריית טבעון. את דרכה בתקשורת החלה ברדיו חיפה בגיל 15 כמגישה בתוכניות נוער ובתפקידי הגשה, הפקה ועריכה שונים. ב-2005 מונתה לשדרית קווים ברשת ב' של קול ישראל במסגרת התוכנית "שירים ושערים" וכתבת במקומוני "מעריב", "זמן חיפה" ו"זמן קריות". בין השנים 2006–2016 עבדה כשדרית קווים ובעלת טור בערוצי צ'רלטון (ספורט 1/2), ואף הגישה את חדשות היורו ותוכניות אולפן אינטרנטיות. במהלך שנים אלו (2006–2016) עבדה גרינברג ככתבת וסיקרה את הספורט הישראלי באתר nrg מבית "מעריב", ב"וואלה ספורט" וב"ידיעות אחרונות"". בשנת 2010 הגישה את מהדורת החדשות הצפונית היומית מבית קודה תקשורת, מהאולפנים בקריית שמונה. בשנת 2011 החלה גרינברג לשדר בערוץ הראשון את "המשחק המרכזי" בכדורגל ובכדורסל, ואת משחקי נבחרת ישראל בכדורגל. גרינברג משדרת את משחקי מוקדמות המונדיאל בתאגיד השידור הציבורי, את משחקי היורוקאפ של הפועל ירושלים בכדורסל בערוץ 20 ועורכת את תוכנית הרדיו של רון קופמן, צביקה שרף, יוני הללי, אריה מליניאק ומשה פרימו, ברדיו 103FM. ב-2 בנובמבר 2017 שודרה תוכניתה האחרונה ברדיו ללא הפסקה. גרינברג הרצתה במכללות לתקשורת ספורט. באוקטובר 2017, לאחר משחקה של נבחרת ישראל מול נבחרת ספרד, ראיינה את המאמן אלישע לוי ושאלה אותו אודות כישלונה של הנבחרת וסיכום הקמפיין, זאת למרות דבריו של לוי שהוא מעדיף לסכם במועד מאוחר יותר. גרינברג התעקשה לקבל תשובות מהמאמן במשחק שסיכם את הקמפיין. הראיון עורר שיח ציבורי כאשר מן הצד האחד ביקורות וטענות לחוסר נימוס, ומנגד חיזוק לחתירתה למענה, בהתאם לעבודתה העיתונאית. בנובמבר 2017 הצטרפה לחטיבת החדשות בכאן 11 תאגיד השידור הישראלי. בספטמבר 2018 מונתה גרינברג לכתבת פלילים ומבזקנית בחדשות כאן 11. במאי 2018 חשפה את מחדל הכרטיסים למשחק הידידות של נבחרת ישראל מול נבחרת ארגנטינה וליונל מסי בישראל, כאשר חשפה נתונים כי חברת ההפקה של האירוע הסתירה את מספרי הכרטיסים האמיתיים שהוצעו למכירה לציבור הרחב. במהלך מבצע שומר החומות, במאי 2021, סיקרה גרינברג מהשטח את הפרעות בערים המעורבות לוד ורמלה, והעבירה דיווחים שוטפים, כתבות ותיעודים מהשטח הבוער. בפברואר 2022, במהלך הפלישה הרוסית לאוקראינה, שימשה כשליחת חדשות כאן 11 לדווח משדה הקרב. היא אף הביאה תיעוד בלעדי ושידורים חיים במשך ימי הלחימה. גרינברג הייתה בין העיתונאיות הראשונות בעולם שתיעדו את קבר האחים בבוצ׳ה שזכה להד תקשורתי עולמי. גרינברג סיקרה את המלחמה לאורך כ-50 ימים ממקומות שונים בחזית הלחימה. הדס גרינברג, ברשת החברתית פייסבוק הדס גרינברג, ברשת החברתית אקס (טוויטר) הדס גרינברג, ברשת החברתית אינסטגרם רז שכניק, מעבר לקווים, באתר ynet, 1 במרץ 2016; במקור, מתוך המוסף "7 ימים" של ידיעות אחרונות שיר זיו, הדס גרינברג: "לראות כתבת מסקרת זוועה ולהתעסק במעיל? לא האמנתי שזה קיים", אתר ישראל היום, 20 באפריל 2022 הדס גרינברג, ברשת החברתית פייסבוק קראו לי למילואים... ישראל אלבניה, עוד רגע מתחילים ״כאן״, בעמוד הפייסבוק של הדס גרינברג אלון עידן, כשהדס גרינברג ראיינה את אלישע לוי וגרמה לכם להתכווץ על הספה, באתר הארץ, 13 באוקטובר 2017 עופר פרוסנר, הדס גרינברג הביכה את אלישע לוי? מצוין, באתר הארץ, 16 באוקטובר 2017
סיסטמה דוס אוחוס

דוס אוחוס (בספרדית: Dos Ojos, מילולית: "זוג עיניים"; רשמית סיסטמה דוס אוחוס, Sistema Dos Ojos) היא מערכת מערות מוצפות הממוקמות בצפון טולום, על החוף הקריבי של חצי האי יוקטן, במדינת קינטנה רו, מקסיקו. חקר המקום החל בשנת 1987 ועודנו ממשיך. החלק שנסקר במערכת המערות הוא בהיקף של 82 ק"מ וידוע על 28 כניסות בולענים, שנקראות בשפה המקומית סנוטות. דוס אוחוס משתרעת במקביל ומצפון למערכת המערות סאק אקטון. דוס אוחוס נמנית עם עשרת, אם לא בין שלוש, מערכות המערות התת-ימיות הארוכות ביותר בעולם מאז שנות ה-80. דוס אוחוס מכילה את קטע המערה הידוע העמוק ביותר קינטנה רו שעומקו 119.1 מטר הנמצא ב"בור" שהתגלה בשנת 1996 על ידי חוקרי המערות שעשו את כל הדרך מהכניסה הראשית כ-1,500 מטר משם. הקטעים העמוקים כוללים את "חדר וקולה", "המעבר מעבר לבסיס הראשי", "חדר ג'יל" ו"מעבר הדור הבא". באוגוסט 2012 דוס אוחוס חוברה בדרך היבשה לסיסטמה סאק אקטון. במרץ 2014 האורך הכולל של המערכת המשולבת הוערך ב-319.05 מטרים. השם דוס אוחוס מתייחס לשתי סנוטות שכנות המתחברות לתוך חלל מערה גדול מאוד, המשותף בין השתיים. שתי סנוטות אלה נראות כמו זוג עיניים גדולות לתוך קרקע. חקר מערכת המערות במקור החל דרך סנוטות אלה. מערכת המערות התת-קרקעיות של דוס אוחוס הוצגה ב-2002 בסרט IMAX, מסע לתוך מערות מדהימות, וב-2006 ב-BBC/ערוץ דיסקברי בסדרת עולם מופלא. חלקים מהסרט ההוליוודי מ-2005 המערה צולמו במערכת המערות דוס אוחוס. טמפרטורת המים היא 25 מעלות צלזיוס לאורך כל השנה, והעומק המרבי ליד הסנוטות בדוס אוחוס הוא כ-10 מטרים. המים צלולים במיוחד כתוצאה של מי גשמים שעוברים סינון דרך אבן גיר, ושיש מעט מאוד עפר באזור זה היות שאבן הגיר מאוד טהורה. ישנם כמה סוגים של דגים חיים במערה, כשהאורך של רובם לא עולה על 10 סנטימטרים, ולפחות שני מינים של שרימפס החי במים מתוקים. הסנוטות של דוס אוחוס הן אתר פופולרי לשנורקלינג ולצלילת מערות בו מבקרים בדרך כלל מאה או יותר תיירים ביום. רוב הצלילות הן בעומק 5–7 מטרים. צלילת המערות המודרכת כוללת על פי רוב שתי צלילות ביום אחד, באורך 45 דקות כל אחת בתוספת מרווח של 60 דקות על פני השטח. ניתן לעבור מתחת למים לתוך סנוטה נוספת סמוכה בשם "מערת העטלף", שגם היא משמשת לשנורקלינג. הראות טובה, ובדרך כלל מוגבלת על ידי האור הזמין מאשר שקיפות המים. ב-3 בנובמבר 2010, דוס אוחוס אירחה את שבירת השיא של קרלוס קוסטה בצלילה חופשית. קוסטה שחה 150 מטר בנשימה אחת והפך למחזיק שיא גינס על "המרחק הארוך ביותר שנשחה מתחת למים בנשימה אחת (מים פתוחים)". סטיב ג'רארד (2000). הסנוטות בריביירה מאיה. ISBN 0-9677412-0-3. גרסה מקוונת. אוחזר ב-13 בינואר 2011. מדיה וקבצים בנושא סיסטמה דוס אוחוס בוויקישיתוף הסנוטה בדוס אוחוס צלילה בדוס אוחוס "List of Long Underwater Caves in Quintana Roo Mexico". Quintana Roo Speleological Survey. National Speleological Society. Bob Gulden, Jim Coke. "World longest underwater caves". NSS Geo2 Committee on Long and Deep Caves. Guinness World Records
ציון יחזקאל

ציון יחזקאל (יחזקאל סונה) הוא חזן ופייטן ישראלי-אמריקאי. פרסם אלבומים החל מ-1981, שכללו שירים ופיוטים בנוסח ספרדי ירושלמי. שימש כחזן בבית הכנסת של הרב עובדיה יוסף, ולאחר שהרב עובדיה יוסף קיבל עבורו הצעת חזנות מקהילות החלאבים בארצות הברית, החל לשמש שם כחזן ועבר לגור בארצות הברית. נולד וגדל בירושלים לאליהו ולקמירה סונה. סבו יצחק היה משורר. בגיל צעיר החל להתעניין במוזיקה ושורר בשירת הבקשות בבית הכנסת בורוכוב ובבית הכנסת עדס. מורו היה החזן רבי יוסף מוצרי. בבגרותו החל לשמש כחזן בבית הכנסת הספרדי הגדול בירושלים. בשנות ה-80 הוציא שלושה אלבומים בהפקתם של האחים ראובני, לאחר מכן הוציא מספר אלבומים בהוצאת גל פז. שימש כחזן בבית הכנסת של הרב עובדיה יוסף והיה ממקורביו, בבחירות 2015 שר את אחד מהג'ינגלים של תנועת ש"ס. עבר לארצות הברית ומשמש שם כחזן בקהילות של יהודי חלב בבית הכנסת 'בית תורה'. ב-2009 הוציא אלבום בשם "חנני" והוא בשיתוף עם מקהלת חזנים אמריקאית בשם "קונקשנס". חלק מלהיטיו הגדולים כמו "אל גליל" ו"שמח בני בחלקך" (אותם כתב אחיו החזן יצחק סונה) מבוססים על שירים של פאריד אל אטרש או על לחנים ערביים בולטים אחרים. בנוסף לאלה, שר והקליט פיוטים בלחנים מקוריים של עזרא אהרון והרב דוד מנחם. בנו אלי ציון גם הוא זמר שהוציא מספר סינגלים, ושר בסגנון חדשני יותר המשלב מוטיבים של מוזיקת רוק. בשנת 2008 הקים ארגון גג לחזנים דרך הרשת, שיועד לתווך בין קהילות בעולם לחזנים מכל המסורות, בתמיכתו ובעידודו של הרב עובדיה יוסף. ב-2017 החל לכתוב טור בעיתון "הדרך". חנוך בר, בחדרי חרדים, אֵ-ל מִסְתַּתֵּר בְּשַׁפְרִיר חֶבְיוֹן • הסודות של ה'בקשות', באתר בחדרי חרדים, 21 בפברואר 2014 סרט תעודה על ציון יחזקאל ובניו, סרטון באתר יוטיוב נתנאל לייפר, ‏האיש ששינה את זמירות השבת בראיון • צפו, באתר כיכר השבת, 20 ביולי 2020 אתר האחים ראובני יאיר טוקר, ‏צפו: הג'ינגל הפיוטי של ש"ס בביצוע של ציון יחזקאל, באתר כיכר השבת, 11 בפברואר 2015 כיכר השבת, ‏חזן הגר"ע יוסף בסינגל חדש ● אודיו, באתר כיכר השבת, 19 באוגוסט 2009 יאיר טוקר, ‏זמר חדש: אלי ציון, בנו של הפייטן ציון יחזקאל, באתר כיכר השבת, 1 במאי 2013 נטע סלע, חדש באינטרנט: חזן לחגים, באתר ynet, 6 באוקטובר 2008
איליין דיוק

איליין קוסטאנצו דיוק (באנגלית: Elaine Costanzo Duke; נולדה ב-1958) היא עובדת ציבור אמריקאית שכיהנה כסגנית מזכיר המחלקה לביטחון המולדת של ארצות הברית. דיוק גדלה באוהיו. היא בעלת תואר בוגר אוניברסיטה במנהל עסקים ממכללת ניו המפשייר ותואר מוסמך אוניברסיטה במנהל עסקים מאוניברסיטת צ'מינייד (Chaminade) בהונלולו. דיוק עמדה בראש חברת ייעוץ עסקי בווירג'יניה (Elaine Duke & Associates, LLC) והיא בעלת 28 שנות ניסיון בעבודה מול הממשל הפדרלי. החל מחודש יולי 2008 ועד אפריל 2010 כיהנה דיוק בתפקיד תת-מזכירה לניהול במחלקה לביטחון המולדת, תחת הנשיאים ג'ורג' ווקר בוש וברק אובמה. ב-30 בינואר 2017 הכריז נשיא ארצות הברית דונלד טראמפ על מועמדותה של דיוק לתפקיד סגנית מזכיר המחלקה לביטחון המולדת של ארצות הברית. ב-10 באפריל 2017 החלה את כהונתה בתפקיד, תחת מזכיר המחלקה ג'ון קלי. לאחר שמונה קלי לראש סגל הבית הלבן ב-31 ביולי 2017, החלה דיוק לשמש כמזכירה בפועל של המחלקה לביטחון המולדת של ארצות הברית. דיוק הוסיפה להחזיק בתפקיד זה עד מינויה של קירסטן נילסן למזכירת ביטחון המולדת ב-6 בדצמבר 2017. מדיה וקבצים בנושא איליין דיוק בוויקישיתוף איליין דיוק, ברשת החברתית אקס (טוויטר) ג'קי שטורם, הסגנית לוקחת פיקוד על המחלקה לביטחון המולדת, באתר טודיי, 2 באוגוסט 2017 מבזק, ארה"ב: טראמפ ימנה את איליין דיוק לתפקיד סגנית מזכיר המחלקה לביטחון המולדת, באתר ערוץ 7, ‏31 בינואר 2017
שבלולים בגשם

שבלולים בגשם הוא סרט קולנוע ישראלי משנת 2013 בכיכובם של יואב ראובני ומורן רוזנבלט. את התסריט כתב יריב מרדכי מוזר על פי "גן העצים המתים", סיפור קצר משנת 1995 מאת יוסי אבני-לוי. זהו סרטו העלילתי הראשון באורך מלא של מוזר, שעד כה ביים סרטים תיעודיים. עלילת הסרט מתרחשת בתל אביב, שנת 1989. בועז רפאלי (יואב ראובני) הוא סטודנט צעיר לבלשנות באוניברסיטת תל אביב, הממתין למכתב אודות בקשתו למלגת לימודים ללימודי תואר שני באוניברסיטה בירושלים. מדי יום הוא מגיע אל סניף הדואר, ובודק את תא הדואר שלו. להפתעתו, הוא מתחיל לקבל מכתבי אהבה ממעריץ אלמוני, העוקב אחריו. המכתבים מערערים את מערכת היחסים שלו עם חברתו נועה (מורן רוזנבלט), מציפים בו זיכרונות הומו-אירוטיים משירותו הצבאי, וגורמים לו לתהות בנוגע לזהותו המינית. 2013 - TLVFest - הפסטיבל הבינלאומי לקולנוע גאה בתל אביב 2013 - MWFF - פסטיבל הסרטים העולמי במונטריאול 2013 - פסטיבל הסרטים הבינלאומי בשיקגו 2013 - REEL Q - פסטיבל הקולנוע הלהט"בי בפיטסבורג 2013 - פסטיבל הקולנוע ההומו-לסבי בניס, צרפת 2013 - Mostra - פסטיבל הקולנוע הבינלאומי בסאו פאולו, ברזיל 2013 - פסטיבל הקולנוע הבינלאומי בקייפטאון 2013 - UKIJFF - פסטיבל הקולנוע היהודי בלונדון אתר האינטרנט הרשמי של שבלולים בגשם "שבלולים בגשם", במסד הנתונים הקולנועיים IMDb (באנגלית) "שבלולים בגשם", באתר Rotten Tomatoes (באנגלית) "שבלולים בגשם", באתר ספר הקולנוע הישראלי "שבלולים בגשם", באתר אידיבי "שבלולים בגשם", במסד הנתונים הקולנועיים KinoPoisk (ברוסית) "שבלולים בגשם", במיזם "אישים" לתיעוד היצירה הישראלית שבלולים בגשם, קדימון הסרט באתר יוטיוב "שבלולים בגשם" (אורכב 13.08.2017 בארכיון Wayback Machine) באתר קרן יהושע רבינוביץ לאמנויות תל אביב "שבלולים בגשם" באתר עין הדג אמיר בוגן, חזרה אל הגייטיז: יריב מוזר על "שבלולים בגשם", באתר ynet, 1 ביולי 2013
משה אליהו

משה אליהו (קמחג'י; 1919 – 1994) היה מוזיקאי יהודי-סורי, פייטן, חזן, זמר ונגן, מגדולי הפייטנים היהודים, ומוזיקאי ערבי נודע בסוריה בפרט, ובמזרח התיכון בכלל. במחצית השנייה של חייו התגורר ויצר מוזיקה בישראל. נולד בדמשק בשנת 1919 לאליהו (ח'אדר) קמחז'י, שהיה סוחר בעל חנות בשוק המקומי. אביו נהג מדי יום בסיום עבודתו לנגן ולשיר בחברת ידידיו, ומשם התחבר משה אל עולם המוזיקה. בצעירותו למד שירה ונגינה בעוּד אצל יהודי שגר בשכנות לו, ויחד הופיעו באירועים שונים ברחבי העיר. מנעד קולו הרחב, יחד עם שליטתו בנגינה בעוּד, הביאו עד מהרה לפרסומו במדינה, ולהשמעת יצירותיו ברדיו דמשק. עם השנים צבר פופולריות רבה בקרב אזרחי המדינה, ואף בקרב הממשל. עם הקמת מדינת ישראל, נאסרה בסוריה השמעת מוזיקאים יהודים בפומבי. בשל מעריציו הרבים, נשיא סוריה אישר לבסוף להשמיע את שיריו. אולם בשל יהדותו, בשלב מסוים התקשה להישאר בדמשק, ולאחר שנים רבות של קריירה מוצלחת, עבר להתגורר בחלב, שם קיווה להמשיך בקריירה המוזיקלית. בחלב הכיר את נז'ירה, אשתו לעתיד, ולאחר תקופה בה לא הצליח לשחזר בחלב את הצלחתו בדמשק, חזר לעיר הולדתו יחד עם נז'ירה, ונישא לה. עם חזרתו, הופיע רק בשמחות משפחתיות ובאירועים של הקהילה היהודית. לאחר תקופה עבר להתגורר בביירות שבלבנון, אולם גם שם לא הסתדר בשל שמו היהודי, ולאחר תקופה עלה לישראל. עם עלייתו ארצה השתכן במעברת עתלית למשך תקופה קצרה, ומשם עבר להתגורר בטירת כרמל, שם פתח מכולת לפרנסתו. לאחר תקופה פגש אותו האדם שלימדו בצעירותו לנגן ולשיר, ולקח אותו תחת חסותו. השניים החלו לנגן ולשיר באירועים שונים, והקליטו שירים לרדיו קול ישראל. עד מהרה התפרסם וזכה להצלחה רבה, ונמנה עם הזמרים הראשונים מז'אנר המוזיקה הערבית שהושמעו בערוצי הבידור והרדיו בישראל. הוא הוזמן להופיע כזמר וכנגן בערבי פיוטים, באירועים, בחאפלות, ואף בקולנוע אדיסון. בשלב מסוים עבר עם משפחתו לוואדי ניסנאס שבחיפה. מכיוון שלא היה יכול לצאת להופעות במרכז הארץ מביתו הרחוק, שכר דירה קטנה בתל אביב, בה התגורר במשך ימי השבוע ובסופו היה חוזר לביתו בוואדי ניסנאס. מדי יום חמישי הושמעו שיריו ברדיו קול ישראל בערבית. החל משנות ה-70 של המאה ה-20, הופיע מדי מוצאי שבת בערוץ הראשון, לצד פאיזה רושדי והתזמורת הערבית של רשות השידור בניצוחו של זוזו מוסא. הלך לעולמו בשנת 1994. ביצועיו לפיוטים ולקלאסיקות מהמוזיקה הערבית, לצד דמותו, האירו את הקשר שבין שירת הקודש והחול, בין התרבות הערבית לעברית ובין השירה העממית לקלאסית, והפכו אותו לאגדה בקרב חובבי הפיוט והמוזיקה הערבית, יהודים וערבים כאחד. עם יצירותיו המפורסמות ביותר נמנים הלחן העממי של נגילה הללויה והשיר שמחה גדולה הלילה. בשנת 2013 נערך בירושלים מופע מחווה לזכרו, במסגרת "פסטיבל הפיוט - מוזיקת עולם יהודית". בשנה זו הפיק לזכרו אתר "הזמנה לפיוט" את הסרט "מרדיו דמשק לבית הכנסת" המתאר את דמותו, כפי שנחרטה בזכרונם של תלמידיו, מעריציו ובני משפחתו. בחודש מרץ 2016, במהלך מפגש של יהודים יוצאי עדות המזרח עם יושב ראש הרשות הפלסטינית, מחמוד עבאס, הצהיר האחרון כי משה אליהו הוא הזמר האהוב עליו. משה אליהו, באתר ספוטיפיי משה אליהו, דף שער בספרייה הלאומית משה אליהו - מרדיו דמשק ועד לבית הכנסת, סרט לזכרו באתר יוטיוב יניב רבי‏, משה אליהו - הפייטן הגדול שנשכח, באתר וואלה, 9 בספטמבר 2013 אהרון קלה, משה אליהו ע"ה - הזמר הסורי הידוע, באתר העיראקי, 3 במאי 2013 משה אליהו - קמחז'י, עמוד באתר פייסבוק המוקדש לזכרו וליצירותיו שמעון סימן-טוב‏, אבו מאזן הודה: "אני שומע שירים ישראליים בכל יום", באתר וואלה, 30 במרץ 2016